Public procurement notice: Contract Award Notice
Published: 2025-04-04
Buyer: Netcompany A/S
Country: DK
Region: DK011
Contract type: Services
Procedure: Open procedure
CPV classification: 72000000 | 72212000: Platform-specific software programming services | 72221000: Business analysis consultancy services | 72262000: Software development services | 72266000: Software consultancy services
Estimated value: 65000000 DKK
Award criteria: price, quality

Technical requirements: Styrelsen for IT og Læring (STIL) offentliggør et udbud af en rammeaftale om konsulentbistand til STIL’s datavarehus og øvrige datasystemer. 
STIL har ansvaret for data på børne- og undervisningsområdet under Børne- og Undervisningsministeriet. Styrelsen har i en årrække indsamlet statistiske data fra sektoren og siden 2013 understøttet det med en datavarehusplatform, hvorfra data udstilles via uddannelsesstatistik.dk, som årligt tilgås af i omegnen af 500.000 offentlige brugere. Data benyttes ligeledes i udstrakt grad i ministeriets sagsbehandling, analyse- og kvalitetsarbejde mv.
Der efterspørges en konsulentpulje af 14 konsulenter til bistand til it-drift, vedligehold, rådgivning/analyser/POC gennemførsel og udvikling inden for områderne dataintegrationer, backend databehandling (ETL), frontend databehandling (BI), test, portal og brugerrettet sikkerhed samt løsningsarkitektur. Opgaverne vil blive løst i tæt samarbejde med kunden, og konsulenterne vil indgå i datakontorernes agile teams.
Applikationerne, der efterspørges konsulentbistand til, er datavarehuset inkl. portalen uddannelsesstatistik.dk, fordelingsdatasystemet samt dataindberetningssystemerne. I rammeaftalens løbetid påtænker STIL at lave en hel eller delvis re-implementering af portalen og datavarehuset til en mere moderne dataplatform.
Evalueringen af de priser, som tilbudsgiver byder ind med i bilag 10A Timepriser, sker på baggrund af evalueringsmodellen, som fremgår af udbudsbetingelserne pkt. 17.
I tildelingskriteriet 'Kvalitet' indgår underkriterierne 'Kompetencer' (45%), 'Leverancesikkerhed og koordinering' (20%), 'Fremtidens dataplatform' (15%), 'Samarbejde, videndeling og proaktivitet' (10%) samt 'Test' (10%).
I henhold til LBK nr. 593 af 2.6.2016 om Klagenævnet for Udbud med senere ændringer, gælder følgende frister for indgivelse af klage:
Klage over udbud eller beslutninger omfattet af udbudslovens afsnit II, som ikke er omfattet af lovens stk. 1, skal, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4;
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2, 2. pkt. 
Har en ordregiver fulgt proceduren i lovens § 4, for at sikre, at en kontrakt ikke erklæres for uden virkning, jf. lovens § 7, stk. 3, skal en klage over, at ordregiveren i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren, jf. lovens § 6, stk. 4, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. § 3, stk. 1 eller 2, eller i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i de nævnte perioder, skal klageren tillige angive, hvorvidt der begæres opsættende virkning, jf. lovens § 12, stk. 1.
Klagenævnet for Udbuds egen klagevejledning kan findes på naevneneshus.dk.


Winner: Netcompany A/S
Number of bids: 8